**Poltava** (ukrajinski i ruski: *Полтава*) je glavni i najveći grad Poltavske oblasti od 296 852 stanovnika.

Geografske karakteristike
-------------------------

Poltava leži u centralnoj Ukrajini, duž obala rijeke Vorskla u brežuljkastom kraju inače ravne stepe. Grad je udaljen oko 142 km istočno od Harkova i oko 340 km zapadno od Kijeva.

Prizor iz centra grada

Historija
---------

Arheološka iskapanja dokazala su da je na tom mjestu postojalo naselje još u 8. - 9. vijeku, iako je prvi dokumentirani zapis o mjestu zabilježen tek 1174. kad se spominje pod imenima **Oltava** - **Ltava**. To naselje razorili su Tatari početkom 13. vijeka. Od 17. vijeka Poltavska utvrda postala je sjedište kozačkog puka.

Kod grada se 1709. dogodila odlučujuća Poltavska bitka u kojoj je car Petar Veliki pobjedio vojsku švedskog kralja Karla XII. nakon što je ovaj tri mjeseca bezuspješno opsjedao grad.

Od 1802. Poltava djeluje kao administrativni centar Poltavske oblasti.

Za Drugog svjetskog rata jedinice Wehrmachta zauzele su Poltavu krajem oktobra 1941. i držale je pod okupacijom do 23. septembra 1943. Od ljeta 1944. Američka ratna avijacija koristila je aerodrom u gradu za slijetanje svojih letećih tvrđava bombardera B-17 nakon akcija nad nebom Trećeg Reicha.

Nakon rata Poltava je praktički podignuta kao potpuno novi grad, jer je za rata velik dio grada teško oštećen.

Obrazovanje i kultura i znamenitosti
------------------------------------

Poltava ima više univerziteta (nekadašnjih fakulteta), između ostalog pedagoški, medicinski, agronomski i nekoliko naučno istraživalačkih instituta.
Grad ima i brojne kulturne institucije, više teatara, opreru, te brojne muzeje, biblioteke i galerije.

Privreda i transport
--------------------

Okolica Poltave je bogat i plodan poljoprivredni kraj, pa je i industrija grada uglavnom usmjerena na preradu tih proizvoda. Pored toga Poltava ima i jedan od najvećih pamučnih kombinata uz koji se razvila industrija odjeće, uz sve to grad je poznat i po tvornici dizel lokomotiva i strojeva.

Grad ima i međunarodni aerodrom (IATA: PLV, ICAO: UKHP) 7 km zapadno od centra grada.

Poznati sugrađani
-----------------

* Nikolaj Gogolj ruski pisac
* Ivan Petrovič Kotljarevskij ukrajinski pisac

Gradovi prijatelji
------------------

|  |  |  |
| --- | --- | --- |
| * Poljska, Koszalin
* Bugarska, Veliko Trnovo
* Njemačka, Filderstadt
 | * Njemačka, Ostfildern
* Poljska, Lublin
* Francuska, Nice
 | * Rusija, Krasnodar
* Bjelorusija, Baranoviči
* Rusija, Himki
 |

Izvori
------

1. 1 2  „Ukaraine: Poltava / Полтава" (engleski). City population. Pristupljeno 05. 04. 2014.
2. 1 2 3 4 5 6 7 8  „*Poltava*" (engleski). Encyclopædia Britannica. Pristupljeno 06. 04. 2014.

Vanjske veze
------------

***Poltava*** na Wikimedijinoj ostavi

* Službene stranice grada Arhivirano 2014-04-09 na Wayback Machine-u ()
* *Poltava* na portalu Encyclopædia Britannica ()

| * p
* r
* u
Administrativni centri u Ukrajini |
| --- |
| Specijalni status | Grad Kijev • Grad Sevastopolj |
| Središta okruga | 
Čerkasi • Černigiv • Černivci • Dnjepar • Donjeck • Harkov • Herson • Hmeljnicki • Ivano-Frankivsk • Kirovograd • Kijev • Lavov • Lugansk • Luck • Nikolajev • Odesa • Poltava • Rovno • Simferopolj • Sevastopolj • Sumi • Ternopol • Užgorod • Vinica • Zaporožje • Žitomir
 |